《再和》
宋代·杨杰

诗将曾持造化权，何须功业勒燕然。生涯书外都无物，兴味壶中别有天。

君解扁舟帆五两，我惭佳客履三千。吾皇贵老多优赐，好乞湖山不计年。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。